L'Ajuntament obre un nou parc caní al polígon Font del Gerro
28/04/2017

# L'Ajuntament obre un nou parc caní al polígon Font del Gerro

[![L'Ajuntament obre un nou parc caní al polígon Font del Gerro](/images/noticias/2017/04/parque-fuente-jarro.jpg)](/images/noticias/2017/04/parque-fuente-jarro.jpg)

28.04.2017

Al costat de la nova zona d'esplai caní s'ha creat una zona verda amb arbrat i mobiliari urbà i un aparcament per a camions

L'Ajuntament de Paterna, a través de l'Àrea d'Infraestructures ha obert un parc caní al polígon industrial Font del Gerro, situat entre els carrersVila de Madrid i Ciutat de Sevilla.

Durant la seua visita a la nova zona, la regidora d'Infraestructures, Núria Campos ha recordat que el parc caní forma part dels treballs de condicionament i millora que s'han realitzat en el solar, i que inclouen “una zona verda amb arbrat i mobiliari urbà i un aparcament amb capacitat per més d'una dotzena de camions”.

En aquest sentit, la regidora ha assenyalat la importància de les obres d'adequació a la zona ja que “no solament s'ha millorat l'estètica del polígon industrial, sinó que s'ha donat un ús pràctic a un solar que es trobava completament abandonat”.

Respecte als treballs realitzats, Campos ha explicat que s'han realitzat labors de rasanteo i anivellació del sòl existent, tancat del parc caní, plantació d'arbres, instal•lació d'enllumenat públic i reg i s'han pavimentat les voreres circumdants.

Finalment, la regidora ha destacat que aquesta actuació s’afegeix a altres mesures que des de l'Ajuntament s'estan duent a terme per modernitzar les instal•lacions del polígon industrial i ha expressat el seu compromís de continuar desenvolupant actuacions “que permetin millorar el manteniment i la conservació d'aquest enclavament industrial, optimitzant la seua accessibilitat i connectivitat”.